Úradný vestník L 382 , 31/12/1988 S. 0042 - 0043

Fínske špeciálne vydanie: Kapitola 13 Zväzok 17 S. 0173

Švédske špeciálne vydanie: Kapitola 13 Zväzok 17 S. 0173



Smernica Rady z 21. decembra 1988, ktorou sa menia a dopĺňajú niektoré smernice o aproximácii právnych predpisov členských štátov, týkajúce sa uverejňovania potvrdení a osvedčení v Úradnom vestníku Európskych spoločenstiev (88/665/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100a, so zreteľom na návrh Komisie, v spolupráci s Európskym parlamentom [1], so zreteľom na stanovisko Hospodárskeho a sociálneho výboru [2], keďže viaceré smernice spoločenstva obsahujú všeobecné ustanovenia najmä v oblasti postupov pre schválenia EHS, typové skúšky EHS, overovanie EHS a iné osvedčenia EHS; keďže iné osobitné smernice odkazujú na tieto postupy; keďže v zmysle postupov pre schválenia EHS a typové skúšky EHS je stanovený systém vzájomného informovania medzi členskými štátmi a/alebo príslušnými orgánmi, ako aj oboznamovanie Komisie s udelenými osvedčeniami; keďže výpisy z osvedčení sa tiež zverejňujú v Úradnom vestníku Európskych spoločenstiev; keďže získané skúsenosti ukázali, že uverejňovanie výpisov osvedčení a potvrdení v úradnom vestníku nezvyšuje podľa očakávaní transparentnosť v tejto oblasti, ktorá je už zabezpečovaná iným uspokojivým spôsobom; keďže zverejňovanie preto nie je významné a nie je potrebné v ňom pokračovať, PRIJALA TÚTO SMERNICU: Článok 1 Týmto sa menia a dopĺňajú nasledujúce smernice: 1. Smernica Rady 71/316/EHS z 26. júla 1971 o aproximácii právnych predpisov členských štátov o spoločnýchustanoveniach pre meradlá a metódy metrologickej kontroly [3], naposledy zmenená a doplnená smernicou 87/355/EHS [4]: v prílohe 1 sa vypúšťa bod 5.1 a v bode 5.3 sa vypúšťa odkaz na bod 5.1; 2. Smernica Rady 76/767/EHS z 27. júla 1976 o aproximácii právnych predpisov členských štátov o spoločných ustanoveniach o tlakových nádobách a metódach ich kontroly [5], naposledy zmenená a doplnená smernicou 87/354/EHS [6]: v prílohe 1 sa vypúšťa bod 4.1 a v bode 4.3 sa vypúšťa odkaz na bod 4.1; 3. Smernica Rady 79/196/EHS zo 6. februára 1979 o aproximácii právnych predpisov členských štátov týkajúcich sa používania elektrických zariadení vo výbušnom prostredí, ktoré používajú niektoré druhy ochrany [7], naposledy zmenená a doplnená smernicou 84/47/EHS [8]: v článku 6 sa vypúšťa odsek 2 a v článku 7 ods. 1 sa vypúšťa odkaz na článok 6; 4. Smernica Rady 84/528/EHS zo 17. septembra 1984 o aproximácii právnych predpisov členských štátov týkajúcich sa spoločných ustanovení o zdvíhacích a mechanických manipulačných zariadeniach [9], naposledy zmenená a doplnená smernicou 87/354/EHS: v prílohe 1 sa vypúšťa bod 5.1 a v bode 5.3 sa vypúšťa odkaz na bod 5.1; 5. Smernica Rady 84/530/EHS zo 17. septembra 1984 o aproximácii právnych predpisov členských štátov týkajúcich sa spoločných ustanovení pre zariadenia využívajúce plynové palivá, bezpečnostné a kontrolné zariadenia pre tieto zariadenia a spôsoby ich kontroly [10], naposledy zmenená a doplnená smernicou 87/354/EHS: v prílohe 1 sa vypúšťa bod 5.1 a v bode 5.3 sa vypúšťa odkaz na bod 5.1; 6. Smernica Rady 84/532/EHS zo 17. septembra 1984 o aproximácii právnych predpisov členských štátov týkajúcich sa spoločných ustanovení pre stavebné stroje a stavebné zariadenia [11], naposledy zmenená a doplnená Aktom o pristúpení Španielska a Portugalska: v prílohe 1 sa vypúšťa bod 4.1 a v bode 4.3 sa vypúšťa odkaz na bod 4.1. Článok 2 Táto smernica je adresovaná členským štátom. V Bruseli 21. decembra 1988 Za Radu predseda V. Papandreou [1] Ú. v. ES C 156, 15.6.1987, s. 190, aÚ. v. ES C 309, 5.12.1988. [2] Ú. v. ES C 232, 31.8.1987, s. 7. [3] Ú. v. ES L 202, 6.9.1971, s. 1. [4] Ú. v. ES L 192, 11.7.1987, s. 46. [5] Ú. v. ES L 262, 27.9.1976, s. 153. [6] Ú. v. ES L 192, 11.7.1987, s. 43. [7] Ú. v. ES L 43, 20.2.1979, s. 20. [8] Ú. v. ES L 31, 2.2.1984, s. 19. [9] Ú. v. ES L 300, 19.11.1984, s. 72. [10] Ú. v. ES L 300, 19.11.1984, s. 95. [11] Ú. v. ES L 300, 19.11.1984, s. 111. --------------------------------------------------